Úradný vestník L 193 , 17/07/1991 S. 0006 - 0009

Fínske špeciálne vydanie: Kapitola 2 Zväzok 8 S. 0025

Švédske špeciálne vydanie: Kapitola 2 Zväzok 8 S. 0025



Nariadenie Komisie (EHS) č. 2080/91 zo 16. júla 1991, ktorým sa číselné znaky ustanovené na základe nomenklatúry Spoločného colného sadzobníka účinnej od 31. decembra 1987 nahrádzajú tými, ktoré boli ustanovené na základe kombinovanej nomenklatúry v niektorých nariadeniach týkajúcich sa zatriedenia tovaru KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o spoločnom colnom sadzobníku [1] naposledy zmenené a doplnené nariadením Komisie (EHS) č. 1056/91 [2], a najmä na jeho článok 15, keďže nariadenie Rady (EHS) č. 950/68 z 28. júna 1968 o spoločnom colnom sadzobníku [3], zrušené nariadením (EHS) č. 2658/87, ustanovilo nomenklatúru Spoločného colného sadzobníka na základe Dohovoru z 15. decembra 1950 o nomenklatúre pre zatriedenie tovaru v colnom sadzobníku; keďže Komisia prijala mnoho nariadení týkajúcich sa zatriedenia tovaru v nomenklatúre spoločného colného sadzobníka na základe nariadenia Rady (EHS) č. 97/69 zo 16. januára 1969 o opatreniach, ktoré sa majú prijať na jednotné uplatňovanie nomenklatúry spoločného colného sadzobníka [4], zrušené nariadením (EHS) č. 2658/87; keďže nariadenie (EHS) č. 2658/87 ustanovilo nomenklatúru tovarov nazývanú kombinovaná nomenklatúra, ktorá súčasne spĺňa požiadavky Spoločného colného sadzobníka a štatistiky vonkajšieho obchodu spoločenstva a je založená na Medzinárodnom dohovore o Harmonizovanom komoditnom popisnom a kódovacom systéme, nahrádzajúcu dohovor z 25 decembra 1950; keďže článok 15 ods. 1 nariadenia (EHS) č. 2658/87 ustanovuje, že číselné znaky a opis tovarov ustanovené na základe kombinovanej nomenklatúry majú nahradiť tie, ktoré sú ustanovené na základe nomenklatúry Spoločného colného sadzobníka účinnej od 31. decembra 1987; keďže nariadenia, ktoré majú stále praktický význam a ktorých transpozícia si nevyžiada žiadne obsahové zmeny, by sa mali náležito zmeniť a doplniť a doplniť tak počiatočný rad nariadení prijatý nariadením Komisie (EHS) č. 646/89 [5] a nariadením Komisie (EHS) č. 2723/90 [6], PRIJALA TOTO NARIADENIE: Článok 1 V nariadeniach uvedených v stĺpci 1 prílohy, ktoré sa vzťahujú na tovar opísaný v stĺpci 2, sa číselné znaky v stĺpci 3 založené na nomenklatúre spoločného colného sadzobníka nahrádzajú číselnými znakmi založenými na nomenklatúre uvedenej v stĺpci 4. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné v členských štátoch. V Bruseli 16. júla 1991 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 107, 27.4.1991, s. 10. [3] Ú. v. ES L 172, 22.7.1968, s. 1. [4] Ú. v. ES L 14, 21.1.1969, s. 1. [5] Ú. v. ES L 71, 15.3.1989, s. 20. [6] Ú. v. ES L 261, 25.9.1990, s. 24. -------------------------------------------------- PRÍLOHA Číslo nariadenia (EHS) | Opis tovaru | Číslo položky Spoločného colného sadzobníka | Číselný znak KN | (1) | (2) | (3) | (4) | 2257/87 | 1.Výrobky podpoložky 27.07 B Spoločného colného sadzobníka určené na proces, ktorým sa získavajú výrobky, ktoré možno využiť ako motorové alebo vykurovacie palivá, sú zatriedené do podpoložky 27.07 B II, ak je tento proces rovnaký ako je uvedený v doplnkovej poznámke 5 ku kapitole 27 Spoločného colného sadzobníka. | 27.07 B II | 2707109027072090270730902707509127075099 | | 2.Výrobky podpoložky 27.07 B sú tiež zatriedené do podpoložky 27.07 B II, ak majú byť spracované spôsobom iným ako uvedeným v predchádzajúcom odseku, a ktorým sa získajú výrobky, ktoré možno využiť ako motorové alebo vykurovacie palivá, ak sú tie druhé určené na ďalšie priemyselné spracovanie. | 27.07 B II | 2707109027072090270730902707509127075099 | | Ak sa uvedené odvodené výrobky využívajú ako motorové alebo vykurovacie palivá, použité výrobky podpoložky 27.07 B sú proporčne zatriedené do podpoložky 27.07 B I. | 27.07 B I | 27071010270720102707301027075010 | 2585/86 | Plynový olej určený na spracovanie kyselinou sírovou vrátane pridania 98 percentnej kyseliny sírovej do základných výrobkov v množstve 10 litrov na 100 m3, t. j. 0,01 % objemu, nasledované neutralizáciou 20 percentným roztokom hydroxidu sodného v množstve 38 litrov na 100 m3, t. j. 0,038 % objemu a následným spracovaním aktívnym uhlím vynútenou perkoláciou pod čerpadlovým tlakom vo filtri približne 5 m3. | 27.10 C I c) | 27100069 | 810/83 | 1.Keramická pokladnička v tvare prasiatka, približne 15 cm dlhá a 9 cm vysoká, s kvetinovým motívom, ktorá má na chrbte otvor na vhadzovanie mincí, a s uzáverom vyrobeným z mäkkej gumy zasadeným do okrúhleho otvoru v dne, cez ktorý sa môžu mince vybrať. | 69.13 | 6913 | | 2.Keramická pokladnička v tvare postavy staršieho muža (žobráka), približne 18 cm vysoká, s namaľovanou tvárou a odevom, ktorá má otvor na vhadzovanie mincí a s uzáverom vyrobeným z mäkkej gumy zasadeným do okrúhleho otvoru v dne, cez ktorý sa môžu mince vybrať. | 69.13 | 6913 | | 3.Keramická pokladnička v tvare tučniaka, približne 30 cm vysoká s otvorom na chrbte na vhadzovanie mincí a s visiacim zámkom na dne. | 69.13 | 6913 | | 4.Plastová pokladnička v tvare tučniaka, približne 16 cm vysoká, s červeným šálom a s otvorom na chrbte na vhadzovanie mincí. | 39.07 B V d) | 39264000 | | 5.Pokladnička v tvare štylizovanej postavy dieťaťa v maľovanom dreve, približne 16 cm vysoká, pozostávajúca z valcovitej skrinky s otvorom na vhadzovanie mincí a ozdobená dreveným kolíkom, ktorý sa dá vytiahnuť, aby sa mohli vybrať mince, a ktorý je pripevnený k trom guliam, ktoré predstavujú ramená a prikyvujúcu hlavu. | 44.27 B | 442010 | | 6.Kovová pokladnička v tvare miniatúrnej poštovej schránky (približne 12 cm vysoká, s dnom približne 5 x 6 cm), nafarbená na červeno, ktorá má vzadu dieru na zavesenie na stenu, otvor na vhadzovanie mincí a dvierka so zámkom. | 73.40 B | 73269098 | 2858/86 | 1.Zakladač pozostávajúci z kartónového obdĺžnika (približne 530 x 310 mm a 1,84 mm hrubý), pokrytý na každej strane fóliou z umelého plastu (približne 0,23 mm hrubou) zvarenou na všetkých štyroch okrajoch; tento obalený kartón sa potom prehne na dvoch miestach, aby sa vytvoril chrbát zakladača. Vo vnútri je zakladací mechanizmus. | 39.07 | 39261000 | | 2.Zakladač pozostávajúci z dvoch kartónových obdĺžnikov (obaly približne 310 x 220 mm každý a 1,64 mm hrubé), kartónového pásu (chrbát, približne 310 x 45 mm a 1,64 mm hrubý) a dvoch úzkych pásov na obidvoch stranách chrbta (výstuže, približne 310 x 14 mm a 1,64 mm hrubé), pokrytý na každej strane fóliou z umelého plastu (približne 0,42 mm hrubou) zvarenou na všetkých štyroch okrajoch, pozdĺž pásu vytvárajúceho chrbát zakladača a pozdĺž výstuže. Vo vnútri je zakladací mechanizmus. | 39.07 | 39261000 | | 3.Zakladač pozostávajúci z dvoch kartónových obdĺžnikov (obaly približne 255 x 310 mm každý a 2,05 mm hrubé) a kartónového pásu (chrbát, približne 51 x 310 mm a 2,05 mm hrubý), pokrytý na každej strane fóliou z umelého plastu (približne 0,40 mm hrubou) zvarenou na všetkých štyroch okrajoch a pozdĺž pásu vytvárajúceho chrbát zakladača. Vo vnútri je zakladací mechanizmus. | 39.07 | 39261000 | | 4.Zakladač pozostávajúci z kartónového obdĺžnika (približne 520 x 310 mm), ktorý má v strednej časti, pozdĺž dvoch skladacích čiar, dva obdĺžnikové otvory (približne 290 x 6 mm) vzdialené približne 18 mm. Kartón je pokrytý na každej strane fóliou z umelého plastu zvarenou na všetkých štyroch okrajoch a v časti zodpovedajúcej otvorom. Vo vnútri je zakladací mechanizmus. | 39.07 | 39261000 | 3929/86 | Sedemvrstvová doska, dlhá od 1981 do 2400 mm, široká od 762 do 1220 mm a približne 44 mm hrubá, pozostávajúca z jadra latovkového typu medzi dvoma doskami z trojvrstvovej preglejky, táto sedemvrstvová doska, ktorá má dve dlhšie hrany (prípadne dyhované) a jednu alebo obidve kratšie hrany (prípadne dyhované) pozostávajúce hlavne z jedného kusu reziva známeho ako "preglejka" nebola ďalej spracovaná. | 44.15 | 4412 | 3557/81 | Výrobok predkladaný v kotúčoch, pozostávajúci z dvoch vrstiev navzájom spojených, z ktorých jedna je z polobielenej sulfátovej lepenky s hmotnosťou 320 g/m2 a na obidvoch stranách natretá vrstvou polyetylénu (14 a 18 g/m2) a druhá z hliníka s hmotnosťou 26 g/m2 a hrúbkou menej ako 0,20 mm, na vonkajšej strane natretá vrstvou polyetylénu (35 alebo 50 g/m2) | 48.07 D | 48773900 | 1592/71 | Krytina (najmä strešná) v kotúčoch alebo vo forme tabúľ alebo fólií, či už vyrezaná alebo nevyrezaná osobitným spôsobom podľa veľkosti alebo tvaru (ako sú napr. šindle alebo šindľové dosky), pozostávajúca z podkladu z papiera alebo krytinovej lepenky, či už impregnovaného alebo nie asfaltom alebo podobným výrobkom, ale na obidvoch stranách potiahnutého vrstvou tohto materiálu alebo ponoreného do toho istého materiálu, či už potiahnutého alebo nie minerálnymi látkami (piesok, bridlicová drvina, štrk, atď.) alebo s jednou stranou pokrytou tenkou vrstvou kovu (najmä meď alebo hliník). | 68.08 | 6807101168079000 | 679/72 | "Porcelán" alebo "poloporcelán", čo sú keramické výrobky, ktoré boli do väčšej alebo menšej miery zosklené, z jemne šedastobieleho alebo umelo kolorovaného materiálu, ktorý je hladký na dotyk jazykom, sú, ako je vhodné, zatriedené v súlade s položkami alebo podpoložkami 69.09 A, 69.11, 69.13 B alebo 69.14 Spoločného colného sadzobníka, ak majú zároveň nasledujúce vlastnosti: a)stupeň pórovitosti (koeficient pohlcovania vody) nepresahujúci 3 %, meraný podľa metódy uvedenej v prílohe I;b)hustotu 2,2 alebo viac;c)priesvitnosť, s hrúbkou nie viac ako približne 3 mm, meranou v súlade s metódou uvedenou v prílohe II. Druhá podmienka však neplatí, ak je keramický materiál kolorovaný v zmesi alebo je potiahnutý kolorovaným alebo nepriesvitným lakom alebo glazúrou. | 69.09 A 69.11 69.13 b 69.14 A | 5909110069116913100069141000 | 1220/84 | 1.Bezfarebné sklené rozety ("štras"), osemuholníkové (s priemerom asi 14 mm), vybrúsené a leštené mechanicky, s niekoľkými fazetami na obidvoch stranách, úplne prevŕtané symetricky na dvoch miestach blízko okraja; bežne sa pripevňujú na príslušenstvo elektrického osvetlenia. | 70.14 A I | 94059111 | | 2.Bezfarebné sklené závesné svietidlá ("štras"), oválne (napr. približne 50 x 29 mm), vybrúsené a leštené mechanicky, s niekoľkými fazetami na obidvoch stranách, úplne prevŕtané blízko vrcholu; bežne sa pripevňujú na príslušenstvo elektrického osvetlenia. | 70.14 A I | 94059111 | | 3.Bezfarebné sklené gule ("štras"), (s priemerom asi 30 mm), vybrúsené a leštené mechanicky, s mnohými fazetami vybavenými malými kovovými háčikmi na upevnenie; bežne sa pripevňujú na príslušenstvo elektrického osvetlenia. | 70.14 A I | 94059111 | | 4.Bezfarebné sklené guľôčky ("štras"), (s priemerom asi 10 mm), vybrúsené a leštené mechanicky, s mnohými fazetami, úplne prevŕtané pozdĺž strednej osi; bežne sa používajú vo výrobe bižutérie. | 70.19 A I a) | 70181011 | 3558/81 | Závitové náušnice, či už predkladané v sterilnom balení alebo nie, vyrobené z pozlátenej alebo postriebrenej ocele, pozostávajúce zo stopky s ozdobnou hlavou a z "motýlikového" upevnenia, táto stopka sa používa na prepichnutie ucha pomocou špeciálneho zariadenia, ktoré ju upevní v ušnom laloku. | 71.16 A | 71171991 | 1030/86 | Krúžok na kľúče pozostávajúci z poniklovanej oceľovej retiazky približne 3 cm dlhej, ktorá má na jednom konci krúžok z toho istého kovu, ktorý sa dá otvoriť a zatvoriť, a na druhom konci malý ochranný kryt z plastu (približne 5 x 2,5 cm) obsahujúci miniatúrny adresár s reklamným nápisom na obale. | 73.40 B | 73262090 | 1480/83 | Súpravy pre deti pozostávajúce z: 1.retiazky zo základného kovu, prívesku medailónikového typu zo základného kovu a plastu, dvoch náušníc, brošne a prsteňa zo základného kovu a plastu, predkladané v tom istom balení;2.retiazky zo základného kovu, prívesku v tvare hodiniek, dvoch náušníc, dvoch náramkov a dvoch prsteňov z plastu, predkladané v tom istom balení. | 97.03 B | 95037000 | --------------------------------------------------